Albańijo Kaukasko
Albańijo Kaukasko (uorm.: Աղվանք - Aghvank, azer.: Qafqaz Albaniyası, part.: Ardhan, pahl. Arran, arab.: Al-Ran, gr.: ἈλBavίa - Albanía) to bůuo krůlestwo kere fůngowouo we starožytnośći na terynach kaj terozki je Azerbejdžan a pouedńowo tajla Dagestanu. Mjano "Albańijo" je pochodzyńo grecko-uaćińskigo, we tych godkach uoznačo "gůřysty kraj". Jygo stolicům bůuo Gabala, s kerygo terozki uostouy śe yno ruiny, a bůuo pouožůne we dźiśyjšym rejůńy Quabala we Azerbejdžańe. Mjyškańcy podug relacyje Strabůna godali we 26 roztůmajtych godkach, podug Roberta Hewsena bůuy to ludy ibero-kaukaske, ńyspokrewńůne s indoojropejčykůma. Krůlestwo zouožůno we 2. stuleću p.n.e. We 65 n.e. průbowali je podbić Řimjany, nale jejich uodparto ze srogimi stratůma. We lotach 252-253 Albańijo zostoua podbito bez Sasańidůw. We 387 roztajlowano půmjyndzy Bizancyjům a Persyjo. We 451 bůuo sam powstańy, stuomšůne bez Sasańidůw. We pouowje VII wjeku Albańijo přelozua pod panowańy arabske.
szl_Latn szl_Latn